

DEN NORSKE KIRKE

EIDSBERG MENIGHETSRÅD

10.04.25

MØTEBOK FOR EIDSBERG MENIGHETSRÅD

Til stede  
Lise Undrum, Rasmus Glomsrud, Guri Riksaasen, Åshild Moen Arnesen, Bjørn Solberg, Ragnhild Kruse, Marcella Bakken, Ingjerd Resen-Fellie.

Fra teamet: Ingamay Synnes, Syver Minge, Torkild Enstad Hausken og Solveig Tjernæs Vormeland

Forfall  
Jul-Sverre Haugerud, Espen Volden, Kari Undeland, Helga Frøyset, Tore Mysen, Synnøve Lundeby.

**Sakliste**

**Sak 19/25: Godkjenning av innkalling og sakliste, samt møtebok fra forrige møte.**

Vedtak: Innkalling, sakliste og møtebok godkjennes.

**Sak 20/25: Orienteringssaker**  
 a) Fra sognepresten og daglig leder: Frivillighetsfesten 1. april ble fin, årets fasteaksjon gikk veldig bra, det samme med påskevandring på fortet for barnehager. Vi ansatte er gått over fra kommunens plattform til Kirkepartner, Den norske kirkes plattform, og ansatte fått derfor fått nye e-postadresser. Vi står nå foran påskehøytiden, pinsen, Fra hov til kirke for 7.trinn og konfirmasjoner.   
 c) Fra fellesrådet: Kommunestyret ga lånegaranti for utbyggingen av nytt kontorbygg i Askim.   
 d) Fra leder: MR-leder har vært på samling for valgte ledere i Oslo. Frivilligfesten var strålende. Deltok også på 90-årsjubileum på Heia, særlig fint at det var barnefamilier til stede. Var på samling arrangert av NMS for menigheter som har NMS-misjonsprosjekt.  
   
 Vedtak: Tas til orientering

**Sak 17/25 Kirkevergens ressursgjennomgang** Som en videreføring av evalueringsprosessen for 2-3 år sidener kirkevergen pålagt å gjennomføre en ressursgjennomgang i fellesrådsområdet. Hensikten er å få vurdert om ressursbruken innen fellesrådet er rasjonell og om den er «rettferdig». I sammenheng med denne ressursgjennomgangen, er alle menighetsråd bedt om å komme med noen svar som går på verdier, hva vi har fått til i de årene som har gått og erfaringsdeling. Kirkevergen henter inn svar fra alle menighetsråd , alle team og ansattgrupper. Det jobbes med å utarbeide felles verdier for fellesrådsområdet, og svarene på disse spørsmålene vil være grunnlaget for dette arbeidet.

Daglig leder gjennomgikk spørsmålene og problemstillingene. Medlemmene i menighetsrådet kom med innspill og kommentarer som ble notert i eget dokument.

Vedtak: Innspillene som kom i møtet oversendes kirkevergen, som tar dette med i den videre prosessen.

**Sak 21/25 Opprettelse av Eidsberg kirkeakademi (utsettes til neste møte)** Kirkekomiteen i Mysen ønsker at MMM skal endres til Eidsberg Kirkeakademi og søke om medlemskap i Norske kirkeakademier. For programprofilen betyr ikke dette så mye, men det betyr en tydeliggjøring av hva som er hensikten med disse samlingene, det vil vise tydelig at dette angår hele soknet, og det betyr hjelp til å finne gode temaer og foredragsholdere.

Rent praktisk må det opprettes et eget styre, og vi må ha et separat regnskap, men det lar seg lett ordne.

Norske kirkeakademier opptar medlemmer på årsmøtet i mars hvert år, så vi har god tid. I denne omgang er det forslag om å opprette Eidsberg kirkeakademi.

Vedtak: *Utsettes til neste møte*

**Sak 22/25 Samtale med de ansatte** Menighetsrådet er forpliktet til minst en gang i året å ha møte med de ansatte. Til dette møtet møtte organist Syver Minge, diakon Solveig Tjernæs Vormeland, menighetspedagog Ingamay Synnes og kapellan Torkild Enstad Hausken.

**Syver Minge, organist:**

Syver Minge fortalte fra sin hverdag som organist i Eidsbergkirkene. Syver har vært i 100%-stillingen som organist siden august 2024, og begynte å vikariere i Trøgstad i 2015. Føler seg kjent med staben og området godt, har vært mye vikar i Eidsbergkirkene tidligere. Syver beskriver det som en meget innholdsrik jobb, og at det er mye spennende som skjer. Det er en del begravelser og vielser, og dette er med på å gjøre det å være organist interessant. I tillegg til å spille på de faste tingene, er det en del virksomhet rundt konserter og organisering rundt det. Han fremhever at menigheten har et flott musikk- og kulturutvalg som har blitt slått sammen med gudstjenesteutvalget. I utvalget har Syver handlingsrom til å komme med de innspillene han ønsker, og kan forme det musikalske i Eidsberg slik han ser for seg. Syver arrangerer noen konsertserier; lunsjkonsertene om sommeren samt andre konserter og innslag året gjennom. Nå har det vært en klassisk linje på en del av konsertene, mens lunsjkonsertene har et litt annet preg. Syver ønsker å få dratt i gang sommerkonserter etter hvert. Andre ting: Allehelgenskonserten er en stor konsert som har fungert godt. Orgelet i Eidseberg fyller 150 år, det blir en stor festuke i november. Det blir rens og renovering av Eidsberg kirkes orgel nå etter påske. Han peker på at menigheten er veldig heldige som har fond å søke midler fra. En utfordring er at det er mye å gjøre. Er underbemannet med ca 15% stilling, så det er mange vikarer innom. Da er det vanskelig å få en helhetlig kontinuitet på gudstjenestene per nå.

MR-leder stilte spørsmål om Syver opplevde mange sterke ønsker i tilknytning til begravelser, som han opplevde som i krasj med musikalske standarder. Syver bekreftet at det skjer nesten ukentlig, men at det som oftest handler om at de ønsker å spille av musikk fremfor at det fremføres levende. Han forteller at han strekker seg langt for å spille på piano eller orgel fremfor å spille av musikk, og påpeker viktigheten av å møte mennesker i sorg på en god måte, og å ha en god dialog med de pårørende og med gravferdsbyråene.   
  
Kor: Det kom spørsmål om kor, og Syver sa at det er knapt med ressurser til å sette i gang dette, men at han ser for seg å sette i gang et kantori eller et prosjektkor. I Eidsberg er det allerede små kor, så man må være litt varsom med å starte noe nytt. Et prosjektkor er kanskje et fint sted å starte. Når det gjelder barnekor, er det en stor jobb å stable på beina. Men det Syver er opptatt av, er at disse sangerne kan brukes inn i gudstjenesten, mer enn at de skal komme og ha egne innslag.

Instrumentene: De digitale orglene i kapellene er bra, i Mysen og Trømborg er det solide orgler, kjempesolide instrumenter. Trenger lite vedlikehold. I Hærland er det et orgel fra 60-tallet, et stort instrument, men det står nok ikke der i 20 år til.

Hærland kulturkirke: Nå har det ikke vært et trøkk der med konserter som det var lagt opp til, men mange ønsker å komme dit å ha konserter, det er god plass og god akustikk der.

**Ingamay Synnes, menighetspedagog:**

Ingamay jobber med barn og ungdom. Det innebærer mange forskjellige aktiviteter: Blant annet 4-årsbok, 6-årsbok, Knøttekor, babysang, konfirmanter, leir for 4.klassinger, hente engelgudstjeneste i Mysen kirke. Ble ansatt i det som heter trosopplæring i sin tid. Skole-kirke og Skole-bhg var tradisjonelt sett ikke noe trosopplæringsmedarbeidere skulle jobbe med, men Ingamay har gjort det hele tiden likevel, ansett det som svært viktig. Nå er det blitt en ny plan, «kirkelig undervisning og læring» (KUL),t med noen endringer. Eidsberg menighet skal ha en revidering av KUL-planen, slik at den matcher med det nye som er vedtatt. Hovedforskjellen: Før: Veldig opptatt av at TOL skulle være breddetiltak, men nå er man mer opptatt av kontinuerlig arbeid. KUL gjelder nå 0-100 år, livslang læring. Skole-kirke-bhg skal i samme plan og ligge under KUL. Alle som vil kan komme på tiltak, alle døpte og alle interesserte - vi er forplikta på å nå alle. Ingamay har vært i møte med kirkevergene i ØB, og det skal gjøres en jobb med det som har fungert og det som ikke har fungert og ryddes i KUL-planene i prostiet. Sannsynligvis skal den reviderte planen opp i menighetsrådet rundt høstferien. Samarbeidsplan med skolene er under arbeid.

Gleder i jobben: Det er en stor glede å se alt det vi får til – som påskevandringen som var forrige uke. Ingamay er veldig glad for alle de frivillige som stiller opp.

Utfordring: Er veldig spent på det med ressurser nå, spesielt på prestesiden. Forutsetningen for TOL-planen var at det skal være tverrfaglig, og nå er det knapphet på ressurser til dette. Det er en bekymring Ingamay har.

Spørsmål fra rådet: Før var det sånn at «alle var med» på kor, nå er det annerledes?

Ingamay svarte at før gikk man på barneklubber her og der, som ofte ble drevet av frivillige og misjonsorganisasjoner. Dette var arenaer som var gode til å rekruttere videre i kirken. Det krever en god del å drive med slike klubber, det må være bra, forventningen til kvalitet er høyere nå.

Samarbeid med andre kristne menigheter: Ingamay forteller at det har menigheten hatt opp gjennom, blant annet Agent jordvenn.

**Solveig Tjernæs Vormeland, diakon:**

Glede: Vi er et artig team med ansatte som får til mye fint og rart.

Det siste skoleåret: Solveig har hatt babysang, som hun opplever som veldig hyggelig. 24-25 ulike familier er innom på dette. Dette er en rekrutteringsarena til Knøttekor og andre aktiviteter, strategisk å holde dette arbeidet oppe. Solveig har jobbet med knøttekor i mange år, og i det siste har vi prøvd oss mer på middag. Det er omkring 50 personer som kommer, har flere ulike familier som kommer dit. Solveig er innom på noen punktvise TOL/KUL-tiltak innimellom. KRIK Ka du trur holder det gående hver eneste fredag i skoleåret, og der er det er en liten lederkabal. Nå er det stort sett rundt 20 som kommer, totalt 40 ungdommer som er innom. De låner hallen i Mysen, og er oppe på Betania for sosialt samvær etterpå. Noen ganger er KRIK på tur. Eier kanoer sammen med Mandagsklubben. I år har Solveig ikke hatt så mye med konfirmantene å gjøre, men har hatt fasteaksjonen og vært på kjøkkenet når det er lørdagssamlinger. En annen del av jobben er Trivselstreff, som har vart i 11 år. Det arrangeres annen hver mandag, kommer omkring 70 stykker, det er god stemning. Da er det formiddagsmat, program og utlodning. Solveig er også med på kirke-skole-bhg-tilbudene; Som påskevandringen for barnehager nå nylig, det er et stort prosjekt. Har regien på fra hov til kirke for 7.trinn. Hun er også med på noen julegudstjenester. Solveig peker på diakonens samfunnsoppdrag: Driver mye med sorgarbeid, sorggrupper, samtaler med enkeltpersoner. Samarbeider mye med Kirkens bymisjon, blant annet på Sommerfest. Markering av verdens overdosedag 31. august. Juleaksjonen og TV-aksjonen.

Gleder: Stor oppslutning om tiltakene menighetene har og som hun er med og leder, gøy å drive med ting som folk kommer på. Hele tiden ting å holde tak i; innkjøp, frivillige ledere, generell organisering. Mye arbeid rundt dette.

Solveig peker på at vi er et godt team nå, vi får til mye, vi er positive, til å hjelpe til. Folk er motiverte til å være med på dette. Vi har mange flinke frivillige.

Utfordringer: Solveig gleder seg veldig til vi får bygget ut kontorlokalene i Askim og er på plass i nye lokaler. Der ser hun for seg at det blir fint å være, et sted å sette seg ned og konsentrere seg et sted over tid, og det å kunne ta imot enkeltsamtaler. Hun peker også på et behov for å få med flere unge voksne, yngre familier med barn til å være med på ting. Ønsker å jobbe med nettverk med ledere, slik at det kan bli flere av dem.

Spørsmål fra menighetsrådet: Merker dere noe til levekårsutfordringer?

Solveig peker på at det kan være årsaken til at folk kommer på Knøttekor, at de slipper å betale for maten. Menigheten driver mye gratis, som babysang og jentegruppe. Kan være vanskelig å vite konkret årsaken til at folk møter opp. Mange trenger den sosiale treningen også, å være med på tiltak.

**Guri Riksaasen, sokneprest:**

Arbeidshverdagen går mye i gudstjenester, vielser, begravelser, dåp, konfirmanter, andakter og beredskap. Det er også møter på bispedømmenivå, prostenivå, fellesrådsnivå, teammøter og menighetsråd. Er rundt på misjonsforeninger, mandagsklubben, økumenisk samarbeid med metodistkirken, Filadelfia, adventistkirken. I Eidsberg sokn har vi 111 gudstjenester i året, prestene har omkring 55 hver, samt 108 begravelser. Vi har mistet en prestestilling i FR-området vårt, prostipreststillingen i Askim og Spydebeg. Prosten har samlet prestene og løsningen for Eidsberg er at prestene her løser våre gudstjenester sammen, og skal slippe å dra til andre steder og ha gudstjenester. Soknepresten har nå hatt tre kull konfirmanter, og liker godt å jobbe med konfirmanter – hun fortsetter med det, og kapellanen tar noe mer begravelser. Eidsberg kan være forberedt på å få en henvendelse på om vi kan kutte i antall gudstjenester.

Gleder: Stor glede er at soknepresten begynner å bli kjent i soknet. Det er lettere å løse ting når man har erfaring med folk og stedet. Den aller største gleden er at kapellanen er kommet på plass. Det økumeniske samarbeidet er også en glede. Det er utrolig godt i dette området, og det er ikke en selvfølge.

Utfordring: Det er mye vi kan gjøre, men det er en utfordring at vi ikke har ressursene til det. Det er lett å bare jage fremover, men Guri minnet menighetsrådet på at vi må ta oss tid til å se at det vi gjør er godt, og nyte noe av det vi får til. Soknepresten ønsker å få til gudstjenester for små og store.

Vedtak: Tas til orientering.

**Sak 23/25: Eventuelt**

Det ble ikke meldt noen saker.

Bjørn Solberg Åshild Moen Arnesen

Menighetsrådsleder Referent/daglig leder